Raaisel oor sportminister se Las Vegas-reis verdiep | Maroela Media
Fikile Mbalula en Floyd “Money” Mayweather Foto: Fikile Mbalula, Twitter
Fikile Mbalula, minister van sport, is glo in ŉ leuen betrap oor sy terugkeerdatum van Las Vegas waar hy die bokswedstryd tussen Floyd “Money Mayweather en Manny “Pacman” Pacquaio bygewoon het, het Netwerk24 Saterdag berig.
Volgens ŉ ondersoek deur Beeld-koerant het die minister op die sosialemedia-webwerf Twitter oor sy terugkeerdatum gejok. Volgens die departement van binnelandse sake se ingangsbeheer was Mbalula op 6 Mei om 07:12 weer terug op Suid-Afrikaanse bodem en nie op 4 Mei, soos hy op Twitter aangevoer het nie.
Mbalula se uitlatings het gekom ná verslaggewers gevra het wie vir sy reis betaal het.
Hy het Saterdagaand, 2 Mei, die boksgeveg in Las Vegas, Amerika bygewoon.
Esethu Hasane, Mbalula se woordvoerder, het die volgende dag aan Beeld gesê dit was nie ŉ amptelike besoek nie. Hy het bygevoeg dit is nie nodig dat Mbalula vir verlof aansoek doen nie, omdat hy die Vrydag, op ŉ openbare vakansiedag, vertrek het en vroeg Maandagoggend teruggekeer het.
Mbalula het op 4 Mei op Twitter geskryf: “Sommige media vra wanneer land ek van Vegas. Ek is reeds hier. @eNCAnewsam ek is nie julle bokskrytverslaggewer van #FloydVSPacquiao nie.”
Maar Beeld het glo deur twee onafhanklike, betroubare bronne verneem dat Mbalula op 30 April vertrek en eers op Woensdag, 6 Mei, teruggekeer het. Hy het met Emirates Airlines via Dubai gevlieg. Indien die tydsverskil in berekening gebring word, sou hy in die vroeë oggendure van 5 Mei kon getwiet het.
Hasane wou nie kommentaar lewer oor die vermeende teenstrydigheid nie.
Dit is nog nie bekend of lyfwagte of ander persone Mbalula vergesel het en wie vir hulle betaal het nie. Buiten sy besoek aan Las Vegas, het Mbalula vanjaar reeds vier keer oorsee gereis. Dit sluit ŉ amptelike besoek aan Zürich in Switserland en ŉ besoek aan New York op versoek van NBA Africa in. Dit is nie duidelik of die ander twee besoeke amptelik of privaat was nie en Hasane wou ook nie hierop vrae beantwoord nie. Hy het gesê die laaste keer wat hy vrae van Media24 beantwoord het, is sy kommentaar verdraai. Hy het gesê hy verkies om nie op vrae te reageer nie.
Mbalua het verlede week gesê in ŉ antwoord op ŉ parlementêre vraag van die Vryheidsfront Plus het hy bevestig geen staatsgeld is vir sy reis gebruik nie. Hy het egter steeds versuim om te sê of ŉ borg daarvoor betaal het.
Beeld het vroeër berig die wapenhandelaar Ivor Ichikowitz het in 2014 vir ŉ gedeelte van Mayweather se reis na Suid-Afrika betaal, op versoek van Mbalula.
Mbalula se oorsese reise vanjaar:
21 tot 31 Januarie: Parys, Frankryk. Rede vir die besoek onbekend.
13 tot 18 Februarie: New York, op uitnodiging van NBA Africa om die jaarlikse NBA All-Star-naweek by te woon. Volgens sy kantoor is geen staatsgeld vir dié besoek aangewend nie. Mbalula het saam met die kletsrymer P Diddy, Mayweather en Metro FM-omroeper Tbo Touch gekuier.
28 Februarie tot 3 Maart: Londen, Engeland. Rede vir besoek onbekend.
8 – 10 April: ŉ Amptelike besoek om met die sokkerliggaam Fifa te vergader oor ŉ ondersoek oor Bafana Bafana se beweerde betrokkenheid by wedstrydknoeiery.
Bron: Leanne George, Erika Gibson, Netwerk24
I answered @adriaanbasson party in parliament today who payed for my trip ,I answered him and them I answered all of them with Pleasure.
— RSA Min of Sport (@MbalulaFikile) May 7, 2015
Basically, due to the setting of our Media @adriaanBasson can be on his worst behavior with no worry because he know he is a “media police”
lost all respect I had for you,you’ve proven to be an embedded Editor who doesn’t act on Public Interest by on self interest @adriaanBasson
This is how close you are to losing your credibility, all self inflicted. @adriaanBasson pic.twitter.com/35nfPPI2XP
It’s about time The Public Protector will get a case of a Complaint to investigate a Media Editor who abuses his power @AdriaanBasson
Saturday @AdriaanBasson said I used my gov’s money to pay for Floyd, now he talks about an Arms Dealer. Pathetic pic.twitter.com/T82Wyp3hH0
Tomorrow in @Beeld_Nuus: the arms dealer who sponsored @FloydMayweather‘s 2014 trip to SA – on the request of minister @MbalulaFikile.
— Adriaan Basson (@AdriaanBasson) May 7, 2015
The only way I could b here in @AdriaanBasson eyes is if govt payed for me what an insult ,or somehow bankrolled.
Here in Las Vegas I have met so many people from South Africa black and white it’s like Durban July ,Am the only one who can’t afford
If You’re a Black man in South Africa everything you do is assumed for be corrupt. That’s wrong and crazy Yinde lendlela @AdriaanBasson
@mafalom @MbalulaFikile Don’t you think the public should know who paid?
— Adriaan Basson (@AdriaanBasson) May 2, 2015
The minister of sport is in Las Vegas to watch a boxing match. Wonder who paid. Hope not the public purse. https://t.co/s3UjjeQP5b
……The Gravy Plane Continues!!!
Where there’s smoke there’s fire. No doubt in my mind Mr Mbalula you used tax payers’ money. Corruption, lies and cheating are the ANC’s fame to claim.
Lieg en bedrieg is ons nasionale sport.